text: Efiopiya Rusiya İmperiyası ilə dostluq münasibətləri qurdu və bununla da diplomatik blokadanı qırdı. Nəticədə Rusiya Həbəşistanın modernləşdirilməsinə yardım etdi və minlərlə rus könüllüsü ölkəyə getdi. Rusiya da Fransa kimi Həbəşistana silah və sursatla kömək edirdi, lakin fransızlardan fərqli olaraq bu yardım təmənnasız idi. Müharibə başlayanda Kuban kazak ordusunun kapitanı Nikolay Leontyevin başçılıq etdiyi bir qrup könüllü zabit Həbəşistana gəldi. Onlar Efiopiya imperatorunun yanında müstəsna mövqe tuturdular. Efiopiya imperatoru müasir Avropa taktika və strategiyası məsələlərinə dair bütün məlumatları ruslardan alır və onların köməyi ilə xarici dövlətlərə münasibətdə siyasətini korreksiya edirdi. 1895-ci ildə Rusiya gizli şəkildə Həbəşistana odlu silah, soyuq silah və patronlar verdi. Müharibədən sonra Leontyevin səyləri ilə nizami Efiopiya ordusunun formalaşmasına başlandı. Rus könüllüləri və məsləhətçiləri Birinci Dünya Müharibəsinə qədər Efiopiyaya kömək etməyə davam edirdilər.